Oqtay müəllim, günün birinci yarısında burada İnsan hüquqları üzrə müvəkkilin məruzəsi ilə bağlı bəzi fikirlər söyləndi. Guya qaçqın və məcburi köçkünlərə müvəkkil tərəfindən az diqqət yetirilir. Mən bu fikirlə razı deyiləm. Özüm məcburi köçkün rayonundan seçildiyimə görə dəfələrlə müvəkkilin işçilərinin və Elmira xanımın özünün qaçqın və məcburi köçkün qəsəbələrində, şəhərciklərində olmasının şa-hidi olmuşam. O, qaçqınların problemləri ilə yaxından məşğul olub və gücü çatan qədər onları həll eləməyə çalışıb.